32004R1465
L 270/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1465/2004 НА КОМИСИЯТА
от 17 август 2004 година
относно постоянното разрешение на добавка при храненето на животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), и по-специално член 3 и член 9г, параграф 1 от нея,
като има предвид, че:
(1)
Директива 70/524/ЕИО предвижда, че нито една добавка не може да бъде пусната за употреба, докато за нея не бъде издадено разрешително от страна на Общността. За добавките, посочени в част II от приложение В към същата тази директива, могат да бъдат издадени разрешителни без ограничение във времето, ако са изпълнени определени условия.
(2)
Използването на препарата 6-фитаза, произведен от Aspergillus oryzae (DSM 11857), беше разрешено за определен период от време, за първи път за пилета за угояване, за снасящи кокошки, за пуйки за угояване, за прасенца, и за прасета за угояване, с Регламент (ЕО) № 1353/2000 на Комисията (2), и за свине майки, с Регламент (ЕО) № 261/2003 на Комисията (3).
(3)
Бяха предадени нови данни в подкрепа на заявлението за разрешително без ограничение във времето на валидността за този препарат. Оценката показва, че са изпълнени условията, предвидени в Директива 70/524/ЕИО за издаване на такова разрешително.
(4)
Съобразно това, използването на този препарат, както е упоменато в приложението, трябва да бъде разрешено за неограничен период от време.
(5)
Оценката на този препарат показва, че са необходими определени процедури за да се предпазят работниците от излагане на добавките, заложени в приложенията. Тази защита трябва да се осигури чрез прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (4).
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, който принадлежи към групата на „Ензимите“, както е посочено в приложението, е разрешен за употреба като добавка при храненето на животни при условията, заложени в същото това приложение.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 август 2004 година.